POSTBOKS 10 T: 96 84 84 84 WWW.STRUER.DK

 ØSTERGADE 11-15 F: 96 84 81 09

 7600 STRUER E: STRUER@STRUER.DK

Struer Kommune bruger it i sagsbehandlingen. Derfor skal kommunen følge persondataloven og gøre dig opmærksom på dine rettigheder efter denne lov: Når kommunen indsamler og/eller behandler personoplysninger om dig, har du ret til at få indsigt i disse oplysninger og gøre indsigelse, hvis oplysningerne er forkerte. Kommunen skal slette/ændre forkerte oplysninger. Vil du vide mere om persondataloven, kan du læse en udførlig vejledning på Datatilsynets hjemmeside: www.datatilsynet.dk

DATO: 30-04-2020

JOURNALNUMMER
09.02.08-P19-4-20

RÅDHUSET, PLAN OG MILJØ

ØSTERGADE 13

7600 STRUER

Kirsten Hansen

T: 96848454

E: kirh@struer.dk

DANSK ENERGIRÅDGIVNING A/S

Glarmestervej 18B
8600 Silkeborg

**Ausumvej 2, 7560 Hjerm - AU-vindmøller I/S – Græsproteinan­lægget – Meddelelse om registrering og om, at fyringsanlægget anmeldt efter mellemstore fyr-bekendtgørelsen[[1]](#footnote-1) kan gennem­føres**

Tilsynsmyndigheden meddeler hermed anmelder, at:

1. tilsynsmyndigheden har registreret det anmeldte, og
2. det anmeldte kan gennemføres inden for rammerne af de i an­meldelsen angivne oplysninger og i overensstemmelse med de relevante bestemmelser i mellemstore fyr-bekendtgørel­sen.

Tilsynsmyndigheden skal, jf. bekendtgørelsens § 66, på baggrund af den fuldstændige anmeldelse efter § 60, stk. 1, vurdere:

1. om det eller de anmeldte fyringsanlæg kan opfylde kravene i kapitel 3-6,
2. om en eventuel ansøgning om dispensation efter §§ 53 og 57, skal imødekommes, og
3. om der er behov for at stille skærpede eller supplerende krav, jf. §§ 49 og 50.

**Ad 1) Tilsynsmyndighedens vurdering af, om det anmeldte fyringsanlæg kan opfylde kravene i kapitel 3-6**

**Kapitel 3**

**Begrænsning af luftforurening**

**Emissionsgrænseværdier**

***Ad §§ 5-6.***

Relevante emissionsgrænseværdier for nye mellemstore fyringsanlæg findes i bilag 2, del 1, tabel 1.

Det er angivet i anmeldelsen, at der skal anvendes diesel som brændsel.

Jf. Arbejdsrapport fra Miljøstyrelsen, nr. 2, 2003, afsnit 2.3.1[[2]](#footnote-2) svarer denne brændselstype til gasolie, som definineret i bekendtgørelsens § 4, litra 14) b).

Med brændsel i form af gasolie findes i tabellen i bilag 2 alene emissionsgrænseværdier for NOX og for CO.

Fyringsanlægget skal overholde emissonsgrænseværdierne for NOX (180 mg/Nm3) og for CO (165 mg/Nm3), angivet ved et standardiseret O2-indhold på 3 %.

***Ad §§ 7-13.***

Ikke relevant.

Der er ikke tale om et bestående anlæg eller et blandet fyringsanlæg.

Der er ikke tale om visse fyringsanlæg, herunder nødanlæg og spidslastanlæg.

Der anvendes ikke petroleumskoks, fuelolie eller orimulsion som brændsel.

**Opstarts- og nedlukningsperioder**

***Ad § 14.***

Driftslederen skal sørge for, at opstarts- og nedlukningsperioderne for mellemstore fyringsanlæg holdes så korte som muligt.

**Kapitel 4**

**Egenkontrol med luftforurening**

**Måling og regulering af O2-indholdet i røggassen**

***Ad §§ 15-18.***

Der stilles ikke krav om, at anlægget skal være forsynet med måle- og reguleringsudstyr for O2 til styring af forbrændingsprocessen.

Der anvendes flydende brændsel, men den indfyrede temiske effekt er under 30 MW.

***Indretning af målested***

***Ad § 19.***

Målested skal indrettes og placeres som anført i Metodeblad MEL 22- Kvalitet i emissionsmålinger, se hjemmesiden for Miljøstyrelsens Referencelaboratorium for måling af emissioner til luften ([www.ref-lab.dk](http://www.ref-lab.dk)).

**Præstationskontrol**

***Ad §§ 20-21.***

Driftslederen skal ved præstationskontrol dokumentere, at det mellemstore fyringsanlæg overholder emissonsgrænseværdierne for for NOX (180 mg/Nm3) og for CO (165 mg/Nm3), angivet ved et standardiseret O2-indhold på 3 %.

Ved præstationskontrol skal foretages 3 enkeltmålinger af hver af mindst 1 times varighed.

Under hver måling skal anlægget være i drift under stabile forhold og med en repræsentativ jævn belastning. Opstarts- og nedluknings­perioder er i den forbindelse udelukket.

Prøveudtagning og analyse af forurenende stoffer og måling af procesparametre skal baseres på metoder, der giver pålidelige, repræsentative og sammenlignelige resultater. Metoder, som overholder harmoniserede EN-standarder og som er beskrevet i metodebladene i nedenstående tabel, opfylder dette krav.

Prøvetagnings- og analysemetoder

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| Navn | Parameter | Metodeblad nr. 1) |
| Bestemmelse af koncentrationer af kvælstofoxider (NOX) i strømmende gas (chemiluminescens metode) | NOx | MEL-03 |
| Bestemmelse af koncentrationer af kulmonooxid (CO) i strømmende gas (infrarød metode) | CO | MEL-06 |

 |

1) Se hjemmesiden for Miljøstyrelsens Referencelaboratorium for måling af emissioner til luften. (www.ref-lab.dk).

Præstationskontrol med NOx-emissioner finder dog ikke anvendelse, såfremt der alternativt sker kontinuerlig måling af NOX efter § 31.

Driftslederen bearbejder overvågningsresultater på en sådan måde, at overholdelse af emissionsgrænseværdierne kan kontrolleres i overensstemmelse med reglerne i bilag 6, del 2, nr. 1- 2, dvs., at:

1. Ved præstationskontrol anses emissionsgrænseværdierne for at være overholdt, hvis det aritmetiske gennemsnit af enkeltmålingerne ikke overskrider de relevante emissionsgrænseværdier.
2. Ved kontinuerlig måling vurderes emissionsgrænseværdierne overholdt, når en vurdering af måleresultaterne for driftstiden inden for et kalenderår viser, at alle følgende betingelser er opfyldt:
	1. Ingen af de validerede månedlige gennemsnitsværdier overskrider de relevante emissionsgrænseværdier.
	2. Ingen af de validerede daglige gennemsnitsværdier overskrider 110 % af de relevante emissionsgrænseværdier.
	3. 95 % af alle validerede timegennemsnitsværdier i årets løb overskrider ikke 200 % af de relevante emissionsgrænseværdier.
	4. Ingen af de validerede daglige gennemsnitsværdier for fyringsanlæg, der udelukkende består af kulfyrede kedler med en samlet nominel indfyret termisk effekt på under 50 MW, overskrider 150 % af de relevante emissionsgrænseværdier.
	5. De validerede gennemsnitsværdier pr. time og pr. dag bestemmes fra de gyldigt målte timemiddelværdier efter fratrækning af konfidensintervallet specificeret i dette bilags del 1.
	6. Ved beregning af de gennemsnitlige emissionsværdier ses bort fra værdier, der måles i perioder, hvor tilsynsmyndigheden har dispenseret fra overholdelse af emissionsgrænseværdierne, jf. §§ 58 og 59, samt under opstart og nedlukning.

Målinger, der udføres som led i præstationskontrollen, skal udføres som akkrediteret teknisk prøvning.

Målelaboratoriet skal være akkrediteret til bestemmelse af de aktuelle stoffer af DANAK (Den Danske Akkrediteringsfond) eller et tilsvarende akkrediteringsorgan, som er medunderskriver af EA’s (European cooperation for Accreditation) multilaterale aftale om gensidig anerkendelse.

Målerapporterne skal udfærdiges som akkrediterede prøvningsrapporter.

***Ad §§ 22-23.***

Ikke relevant.

Der skal ikke foretages præstationskontrol og beregning af SO2- og spormetalemissioner.

***Ad §§ 24-25.***

Ikke relevant.

Der er ikke tale om hverken motorer eller gasturbiner.

Fyringsanlæggets nominel indfyrede termiske effekt overstiger ikke 5 MW.

***Ad § 26.***

Der skal udføres præstationskontrol mindst hvert andet år.

Der skal dog uanset dette udføres præstationskontrol senest 3 måneder efter, at anlægget evt. skifter brændsel.

***Ad § 27.***

Irrelevant.

Anlægget er omfattet af bestemmelserne i § 26.

***Ad § 28.***

Irrelevant.

Anlægget anvendes ikke som nødanlæg.

**Kontinuerlig måling af NOx**

***Ad §§ 29-32.***

Der stilles ikke krav om, at anlægget skal være forsynet med AMS-udstyr til kontinuerlig måling.

Såfremt dette alligevel installeres, skal udstyret efterleve kravene i § 30 om kvalitetssikring af udstyret, samt § 31 om retningslinierne for kontinuerlige målinger, og bearbejdning af overvågningsresultaterne heraf.

**Overvågning af sekundært emissionsbegrænsende udstyr**

***Ad § 33.***

Driftslederen skal registrere oplysninger, der demonstrerer, at sekundært emissionsbegrænsende udstyr, som defineret i § 4, litra 22, der er etableret med henblik på at overholde emissionsgrænseværdierne, har en effektiv løbende drift.

**Driftslederens forpligtelser ved manglende overholdelse**

***Ad § 34.***

Driftslederen skal træffe de nødvendige foranstaltninger for at sikre, at overholdelsen hurtigst muligt genetableres i tilfælde af overskridelse emissionsgrænseværdierne.

***Ad § 35.***

Driftslederen skal skriftligt underrette tilsynsmyndigheden ved overskridelse emissionsgrænseværdierne.

Da overvågningen sker ved præstationskontrol, jf. § 20, skal driftslederen underrette tilsynsmyndigheden elektronisk, så snart driftslederen bliver bekendt med, at der kan være en overskridelse af emissionsgrænseværdier.

Underretningen skal omfatte følgende:

1. Fyringsanlæg, hvor overskridelsen har fundet sted.
2. Målt NOx- eller CO-emission.
3. Dato for forventet endelig akkrediteret rapport over præstationskontrollen, såfremt den endnu ikke foreligger.
4. Årsag til overskridelse af en emissionsgrænseværdi.
5. Oplysninger om, hvilke foranstaltninger driftslederen har truffet for at sikre overholdelse af en emissionsgrænseværdi.

Underretningen skal sendes elektronisk til tilsynsmyndigheden senest tre hverdage efter modtagelse af den akkrediterede målerapport.

Hvis overvågningen af NOx sker ved kontinuerlige målinger, skal underretningen omfatte følgende:

1. Fyringsanlæg, hvor overskridelsen har fundet sted.
2. Måned for overskridelse.
3. De validerede middelværdier, som overskrider en emissionsgrænseværdi.
4. Årsag til overskridelse af en emissionsgrænseværdi.
5. Oplysninger om, hvilke foranstaltninger driftslederen har truffet for at sikre overholdelse af emissionsgrænseværdien.

Underretningen skal sendes elektronisk til tilsynsmyndigheden senest tre hverdage efter manglende overholdelse af NOx-emissionsgrænseværdier, jf. kriterierne i bilag 6, del 2, afsnit 2, nr. 1-4.

**Kapitel 5**

**Begrænsning af støj og luftimmissioner (B-værdier)**

**Ad § 36.**

Det samlede bidrag til støjbelastningen fra mellemstore fyringsanlæg må i områder, der anvendes til eller er udlagt til de i bilag 6 anførte områdetyper i lokalplan eller byplanvedtægt, ikke overstige de støjgrænseværdier, der er anført i bilag 8.

I det åbne land må det samlede bidrag til støjbelastningen ikke overstige nedenstående støjgrænseværdier i det mest støjbelastede punkt ved udendørs opholdsarealer højst 15 meter fra beboelse:

1. 45 dB i perioderne: kl. 07-18 på dagene mandag-fredag og kl. 07 -14 på lørdage.
2. 40 dB i perioderne: kl. 18-22 på dagene mandag-fredag, kl. 14-22 på lørdage og kl. 07-22 på søndage og helligdage.
3. 35 dB i perioden: kl. 22-07 på alle dage.

Idet driften af det mellemstore fyringsanlæg er teknisk og forureningsmæssigt forbundet med en ikke-listevirksomhed, gøres opmærksom på, at såfremt den samlede virksomhed overskrider de i nævnte grænseværdier, kan tilsynsmyndigheden i forbindelse med en anmeldelse af fyringsanlægget fastsætte skærpede støjgrænser for fyringsanlægget, jf. § 49, således at støjen fra den samlede virksomhed ikke overstiger de nævnte grænseværdier.

***Ad § 37.***

Røggasser fra fyringsanlægget skal opsamles og afledes igennem afkast.

Afkastet skal være dimensioneret, så fyringsanlæggenes samlede bidrag til tilstedeværelse af forurenende stoffer uden for virksomhedens skel overholder de relevante B-værdier i bilag 7.

De relevante B-værdier i bilag 7 er som følgende:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Stof | B-værdi |
| Støv < 10 µm | 0,08 mg/m3 |
| NOx, for den del der foreligger som NO2 | 0,125 mg/m3 |
| SO2 | 0,25 mg/m3 |
| NH3 | 0,3 mg/m3 |
| PAH | 2,5 ng benz[a]pyren-ækvivalenter/m3 |
| CO | 1 mg/m3 |

 |

Da fyringsanlægget er teknisk og forureningsmæssigt forbundet med en ikke-listevirksomhed, skal afkast fra det mellemstore fyringsanlæg dimensioneres således, at virksomhedens samlede bidrag til tilstedeværelse af forurenende stoffer uden for virksomhedens skel overholder de relevante B-værdier i bilag 7.

***Ad §§ 38-39.***

Ikke relevante.

Der er ikke tale om, at der er bestående anlæg.

**Kapitel 6**

**Krav til indretning og drift**

**Affald**

***Ad § 40.***

Affald fra rensningsprocesser skal opbevares indendørs eller i tæt lukket beholder.

**Håndtering af faste brændsler**

***Ad § 41.***

Irrelevant.

Der anvendes flydende brændsel.

**Overjordiske tanke**

***Ad § 42.***

Ikke relevant.

Der skal ikke benyttes tankanlæg større end 50 m3.

**Beskyttelse af jord, grundvand og overfladevand**

***Ad § 43.***

Evt. slam, spildolie, kemikalier og hjælpestoffer skal opbevares i egnede og tætte beholdere, der skal være mærket med indhold.

Beholdere skal placeres under tag og beskyttet mod vejrlig på en oplagsplads med tæt belægning uden afløb. Oplagspladsen skal være indrettet således, at spild kan holdes inden for et afgrænset område og uden mulighed for afledning til jord, grundvand, overfladevand og kloak. Området skal kunne rumme indholdet af den største beholder el. lign., der opbevares på det.

Dette gælder dog ikke for villaolietankanlægget på 5.900 liter, der er omfattet af olietankbekendtgørelsens bestemmelser.

Tætte belægninger skal være i god vedligeholdelsesstand. Utætheder skal udbedres så hurtigt som muligt, efter at de er konstateret.

***Ad § 45.***

Driftslederen skal løbende og mindst én gang årligt foretage visuel kontrol for utætheder, revnedannelser og vedligeholdelsesstand af tætte belægninger herunder eventulle opsamlingskar, gruber, tankgrave og bassiner. Utætheder skal udbedres så hurtigt som muligt, efter at de er konstateret.

**Driftsjournal**

***Ad § 46.***

Driftslederen skal for fyringsanlægget føre driftsjournal over følgende:

1) Resultater af overvågningen af emissioner af NOx og CO, jf. § 20.

2) Oplysninger, der demonstrerer den effektive løbende drift af sekundært emissionsbegrænsende udstyr, jf. § 33.

4) Typen og mængden af brændsel, der anvendes i fyringsanlægget.

5) Eventuelle driftsforstyrrelser eller svigt i det sekundære emissionsbegrænsende udstyr.

6) Tilfælde af manglende overholdelse og trufne foranstaltninger, jf. § 34.

*8) Dato for visuel kontrol for utætheder, revnedannelser og vedligeholdelsesstand af tætte belægninger, gruber, mv., samt dato for eventuelle udbedringer af revner eller andre skader, jf. § 45.*

*9) Håndtering af evt. affald fra forbrændingsprocessen.*

*10) Evt. resultat af kvalitetssikring af AMS-udstyr for NOx, jf. § 30.*

Driftsjournalen skal opbevares på virksomheden i mindst seks år.

**Driftsophør**

***Ad § 47.***

Ved driftsophør af fyringsanlægget skal driftslederen forinden orientere tilsynsmyndigheden herom og træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand.

**Ikrafttrædelse af krav om indretning og drift for bestående mellemstore fyringsanlæg**

***Ad § 48.***

Irrelevant – der er ikke tale om et bestående anlæg.

**Samlet vurdering vedr. overholdelse af kravene i kap. 3-6**

Tilsynsmyndigheden Struer Kommunen vurderer samlet set, at det anmeldte mellemstore nye fyringsanlæg vil kunne opfylde kravene i mellemstore fyr-bekendtgørelsens kapitel 3-6, som ovenfor gennemgået.

**Ad 2) Vurdering af, om en eventuel ansøgning om dispensation efter §§ 53 og 57, skal imødekommes**

Der er ikke indgivet ansøgning om dispensationer.

**Ad 3) Vurdering af, om der er behov for at stille skærpede eller supplerende krav, jf. §§ 49 og 50.**

Der vurderes ikke at være behov for at stille hverken skærpede eller supplerende krav.

Med venlig hilsen

Kirsten Hansen

Kopi til AU-vindmøller I/S (græsproteinanlæg), Holstebrovej 101, 7560 Hjerm

1. Miljø- og Fødevareministeriets bekendtgørelse nr. 1535 af 9. december 2019 om miljøkrav for mellemstore fyringsanlæg [↑](#footnote-ref-1)
2. Se link: https://www2.mst.dk/udgiv/publikationer/2003/87-7972-403-5/html/kap02.htm [↑](#footnote-ref-2)